**Nr.** 11885/27.02.2025

**PROIECT DE HOTĂRÂRE**

**privind aprobarea instituirii Programului de finanțare nerambursabilă a proiectelor culturale**

**Consiliul Local al municipiului Sfântu Gheorghe, în ședință extraordinară;**

Având în vedere Referatul de aprobare nr. 11878/27.02.2025 al viceprimarului municipiului Sfântu Gheorghe, dna. Sztakics Éva-Judit;

Având în vedere Raportul de specialitate nr. 11884/27.02.2025 al Direcției juridice, restituirea proprietăților și registrul agricol din cadrul Primăriei municipiului Sfântu Gheorghe;

Având în vedere Referatele comisiilor de specialitate ale Consiliului Local al Municipiului Sfântu Gheorghe;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

În baza prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare;

Având în vedere Ordonanța nr. 51/1998 privind îmbunătățirea sistemului de finanțare nerambursabilă a proiectelor culturale, cu modificările și completările ulterioare;

Având în vedere parcurgerea procedurii prevăzută la art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările ulterioare;

În temeiul prevederilor art. 64-65 din Legea nr. 24/2000 privind normele de tehnică legislative pentru elaborarea actelor normative, republicată, cu modificările și completările ulterioare;

Urgența este justificată prin prisma faptului că bugetul local al municipiului Sfântu Gheorghe urmează să fie aprobat de Consiliul Local al Municipiului Sfântu Gheorghe, iar în temeiul prevederilor art. 15 alin. (1) din Legea nr. 350/2005, autoritățile finanțatoare stabilesc un program anual propriu pentru acordarea de finanțări nerambursabile în cel mult 30 de zile de la aprobarea bugetului propriu.

În temeiul prevederilor art. 129 alin. (1) și (2) lit. d) și alin. (7) lit. d) și alin. (14) din O.U.G. nr. 57/2019 privind Codul administrative, cu modificările și completările ulterioare;

În conformitate cu prevederile art. 139 alin. (3) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1. –** Se aprobă instituirea Programului de finanțare nerambursabilă a proiectelor culturale.

**ART. 2.** – Se aprobă Regulamentul privind Programul de finanțare nerambursabilă a proiectelor culturale, anexă la prezenta hotărâre din care face parte integrantă.

**ART. 3.** – Fondurile alocate finanțărilor nerambursabile în cadrul programului instituit prin art. 1 vor fi prevăzute în bugetele anuale ale municipiului Sfântu Gheorghe.

**ART. 4.** – La data intrării în vigoare a prezentei hotărâri, H.C.L. nr. 308/2011 cu privire la finanțarea nerambursabilă de la bugetul local, a programelor, proiectelor și acțiunilor culturale pe anul 2012, cu modificările și completările ulterioare, se abrogă.

**ART. 5.** – Cu semnarea contractelor de finanțare nerambursabilă se mandatează Primarul municipiului Sfântu Gheorghe.

**ART. 6. –** Executarea prezentei hotărâri se încredinţează Primarului municipiului Sfântu Gheorghe, Compartimentului administrație locală și Direcţiei generală economice și fiscale din cadrul Primăriei municipiului Sfântu Gheorghe.

Sfântu Gheorghe, la .

**PREȘEDINTE DE ȘEDINȚĂ**

**Avizat pentru legalitate la data de \_\_\_\_\_\_\_\_\_\_\_\_\_\_\_,**

**SECRETAR GENERAL**

**Kulcsár Tünde-Ildikó**

**DIRECȚIA JURIDICĂ, RESTITUIREA PROPRIETĂȚILOR ȘI REGISTRUL AGRICOL**

**Nr.** 11884/27.02.2025

**RAPORT DE SPECIALITATE**

**privind aprobarea instituirii Programului de finanțare nerambursabilă a proiectelor culturale**

Având în vedere Referatul de aprobare nr. 11878/27.02.2025 al viceprimarului municipiului Sfântu Gheorghe, dna. Sztakics Éva-Judit, prin care se propune adoptarea unei hotărâri privind instituirea Programului de finanțare nerambursabilă a proiectelor culturale;

Ordonanța nr. 51/1998 privind îmbunătățirea sistemului de finanțare nerambursabilă a proiectelor culturale *„stabileşte şi reglementează cadrul general, principiile şi procedurile sistemului de finanţare nerambursabilă a proiectelor culturale, de la bugetul de stat şi/sau de la bugetele locale, precum şi din bugetul altor autorităţi finanţatoare”*, conform art. 1 alin. (1);

În temeiul art. 12 din O.G. nr. 51/1998 privind îmbunătățirea sistemului de finanțare nerambursabilă a proiectelor culturale „*Autoritatea finanţatoare are obligaţia să prevadă distinct, în bugetul anual propriu, fondurile publice necesare pentru acordarea de finanţare nerambursabilă în condiţiile prezentei ordonanţe*”;

Conform prevederilor art. 129 alin. (1) din Ordonanța de urgenţă nr. 57 din 3 iulie 2019 privind Codul administrativ „*Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale*.”

În conformitate cu art. 129 alin. (2) lit. d) din Ordonanța de urgenţă nr. 57 din 3 iulie 2019 privind Codul administrativ, **Consiliul local exercită** *„atribuții privind gestionarea serviciilor de interes local”***, iar potrivit prevederilor alin. (7) lit. d) al aceluiași articol: „***În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind**:* *d.) cultura*”.

Ținând cont de prevederile art. 129 alin. (14) potrivit cărora: *„Consiliul local îndeplineşte orice alte atribuţii, în toate domeniile de interes local, cu excepţia celor date în mod expres în competenţa altor autorităţi publice, precum şi orice alte atribuţii stabilite prin lege.”*

Prin H.C.L. nr. 308/2011 cu privire la finanțarea nerambursabilă de la bugetul local, a programelor, proiectelor și acțiunilor culturale pe anul 2012 a fost aprobată finanțarea nerambursabilă de la bugetul local, a programelor, proiectelor și acțiunilor culturale, cu modificările și completările ulterioare, iar până în anul 2024 programul s-a derulat cu succes, aplicând anual circa 100 de solicitanți. Având în vedere faptul că actele normative, care prevăd procedurile sistemului de finanțare nerambursabilă de la bugetul local pentru activități nonprofit s-au modificat în repetate rânduri, iar *Regulamentul pentru regimul finanțărilor nerambursabile de la bugetul local, acordate în baza Legii nr. 350/2005 privind finanțările nerambursabile din fonduri publice alocate pentru activități nonprofit de interes general* nu mai este de actualitate, se impune adoptarea unei noi hotărâri prin care se aprobă noul regulament, în conformitate cu prevederile Ordonanței nr. 51/1998 și ale Legii nr. 350/2005, iar H.C.L. nr. 308/2011, cu modificările și completările ulterioare, se abrogă.

În baza prevederilor de drept invocate, constatând că nu există nici un impediment din punct de vedere juridic propun spre analiză și dezbatere proiectul de hotărâre privind aprobarea instituirii Programului de finanțare nerambursabilă din fondurile bugetului local al municipiului Sfântu Gheorghe a proiectelor culturale.

**Consilier juridic**

**Barabás Beáta**

**Nr.** 11878/27.02.2025

**REFERAT DE APROBARE**

**privind aprobarea instituirii Programului de finanțare nerambursabilă a proiectelor culturale**

Începând cu anul 2011, prin aprobarea H.C.L. nr. 308/2011 cu privire la finanțarea nerambursabilă de la bugetul local, a programelor, proiectelor și acțiunilor culturale pe anul 2012, Consiliul Local al municipiului Sfântu Gheorghe s-a angajat să contribuie la finanțarea nerambursabilă din fondurile bugetului local a programelor, proiectelor și acțiunilor culturale. Programul s-a derulat cu succes până în anul 2024, aplicând la acesta anual circa 100 de solicitanți, care au organizat diferite activități culturale, dedicate pentru toate categoriile de vârstă.

Având în vedere faptul că actele normative care prevăd procedurile sistemului de finanțare nerambursabilă de la bugetul local pentru activități nonprofit, s-au modificat în repetate rânduri, iar *Regulamentul pentru regimul finanțărilor nerambursabile de la bugetul local, acordate în baza Legii nr. 350/2005 privind finanțările nerambursabile din fonduri publice alocate pentru activități nonprofit de interes general* aprobat prin H.C.L. nr. 308/2001, cu modificările și completările ulterioare nu mai este de actualitate, se impune abrogarea acesteia și adoptarea unei noi hotărâri privind instituirea Programului de finanțare nerambursabilă a proiectelor culturale.

Prin instituirea Programului de finanțare nerambursabilă din fondurile bugetului local al municipiului Sfântu Gheorghe a proiectelor culturale, Consiliul local al municipiului Sfântu Gheorghe intenționează să acorde finanțare nerambursabilă pentru proiectele culturale, iar prin aprobarea unui nou regulament să simplifice procedura sistemului de finanțare nerambursabilă, în acord cu dispozițiile legale aflate în vigoare.

Urgența este justificată prin prisma faptului că bugetul local al municipiului Sfântu Gheorghe urmează să fie aprobat de Consiliul Local al Municipiului Sfântu Gheorghe, iar în temeiul prevederilor art. 15 alin. (1) din Legea nr. 350/2005, autoritățile finanțatoare stabilesc un program anual propriu pentru acordarea de finanțări nerambursabile în cel mult 30 de zile de la aprobarea bugetului propriu.

În consecință, se impune parcuregerea procedurii de urgență prevăzută la art. 7 alin. (13) din Legea nr. 52/2003privind transparenţa decizională în administraţia publică, republicată, cu modificările ulterioare.

Propun Consiliului Local spre aprobare proiectul de hotărâre privind aprobarea instituirii Programului de finanțare nerambursabilă din fondurile bugetului local al municipiului Sfântu Gheorghe a proiectelor culturale.

**VICEPRIMAR**

**SZTAKICS ÉVA-JUDIT**